Jonathan Davis

Jonathan Howsmon Davis (sündinud 18. jaanuaril 1971), lühidalt JD, on tuntud kui Ameerika nu metal'i ansambli Korn laulja.

Davise muusika on inspireeritud tema läbielamistest lapsepõlves, mis oli täis emotsionaalset traumat ja kiusamist. Ta pidi lapsena taluma emotsionaalset, füüsilist, vaimset ja seksuaalset vägivalda. Pärast vanemate lahutust tema võõrasema piinas teda, nende peresõber väärkohtles teda seksuaalselt ning ta koolikaaslased narrisid teda eriliste riiete ja muusikamaitse pärast. Kõik need hirmutavad kogemused paneb Davis oma muusikasse. 

Kooliaegsest diskoritegevusest kasvas välja kirg ise muusikat teha ja ta pani kokku bändi Korn, mis tõi talle tuntuse.

 Lapsepõlv 
Jonathan Davis sündis Bakersfieldis California osariigis USA-s. Tema isa Rick Davis oli Buck Owensi ja Frank Zappa bändides klahvpillimängija ja ema Holly Chavez oli näitleja ja elukutseline tantsija"Korn Frontman Jonathan Davis Turns 40 Today". Vaadatud 25.02.2020..

Vanemad lahutasid abielu, kui JD oli kolmene. Poiss jäi isa ja tema uue naise Lilyga. Lapsena kannatas ta ägeda astma all.

JD-l oli kohutav lapsepõlv, teda väärkoheldi seksuaalselt ja emotsionaalselt. Oma kasuemaga, kes teda füüsiliselt piinas, ta läbi ei saanud. See oli ka põhjus, miks isa naisest hiljem lahutas.

Kuna JD oli teistest pisut erinev, oli ta alati koolikiusamise ohver.

 Karjäär 
Ta hakkas diskorina plaate mängitama keskkoolis artistinime JDevil all. Ta esines tihti koolipidudel, lemmikstiilid olid New York freestyle, Miami bass, gootirokk. Jeff Creath, produtsent ja Underground Chicken Soundsi omanik, lubas Davisel elada oma garaažis; sel perioodil sündiski Korn. Nad hakkasid kontsertidel esinema, neid märgati Huntington Beachi kontserdil aastal 1993.

Bändi esikalbum "Korn" ilmus 1994. aastal plaadifirma Immortal/Epic Recordsi all. Plaadi läbivaks teemaks oli laste väärkohtlemine ja narkootikumid – mõlemad Davisele tähtsad teemad. Album jõudis edetabelis Billboard Top 200 72. kohale"Chart History: Korn – "Korn"". Billboard.com. Vaadatud 25.02.2020..

Aastatel 1996–1999 andis Davis koos bändiga välja albumid "Life is Peachy" (1996)"23 Years Ago: Korn Release ‘Life Is Peachy’". loudwire.com. Vaadatud 25.02.2020., mis jõudis USA-s topelt-plaatina staatusse, "Follow the Leader" (1998), mis jõudis edetabelis Billboard Top 200 esikohale"Chart History: Korn – "Follow the Leader"". Billboard.com. Vaadatud 25.02.2020. ja "Issues" (1999), mida esitleti turneel "Sick and Twisted".

Korni viies stuudioalbum "Untouchables" (2002) leidis kohe koha metal'i fännide südametes ning jõudis plaatinaplaadi staatusse. Lisaks suurele müügiedule (5 miljonit eksemplari üle maailma) võideti albumilt singliga "Here to Stay"Grammy Awards. grammy.com. Vaadatud 25.02.2020. ka Grammy auhind.

2003. aastal ilmus "Take a Look in the Mirror""Take a Look in the Mirror" – Korn. allmusic.com. Vaadatud 25.02.2020.. Album sai kõva kriitika osaliseks ja selle võis leida 284. kohalt ajakirja Rock Hard edetabelis, kus reastati 500 kõigi aegade parimat rokk- ja metalalbumit. 

2007. aastal anti välja nimetu album. Davis tahtis, et fännid nimetaksid seda nii, kuidas ise tahavad. Albumit müüdi kuldplaadi vääriliselt.

Bändi hilisemad albumid "Korn III: Remember Who You Are" (2010)"Korn III: Remember Who You Are" – Korn. allmusic.com. Vaadatud 25.02.2020., "The Path of Totality" (2011)"Review of Korn". BBC. Vaadatud 25.02.2020. ja "The Paradigm Shift" (2013)"Korn’s "The Paradigm Shift" is a Perfectly Harmless Pop Album". Metalsucks. Vaadatud 25.02.2020. said kõik positiivse kriitika osaliseks. Bändiga liitus ka vahepeal eemal olnud kitarrist Brian "Head" Welch.

2018. aasta jaanuaris avaldas Davis oma esimese soolosingli "What It Is". Sama aasta 25. mail ilmus debüütsooloalbum "Black Labyrinth"."Jonathan Davis' Solo Album Features Another Member of Korn". altpress.com. Vaadatud 25.02.2020.

 JDevil 
pisi|204x204px|JDevil, 2012
JDevil on Davise EDM-i viljelev alter ego. Nimi on moodustatud tema initsiaalidest JD ja sõnast evil (eesti k 'kuri', 'kurjus'). Ta on plaate mänginud aastast 1987, ajast mil ta käis veel keskkoolis. Tema stiilid oli New York freestyle, Miami bass, vana kooli hiphop, gootirokk ja industriaalmuusika. 2011. aastal esitles Davis JDevilit maailmale, olles soojendusesineja Korni turneel "Path of Totality".

Davis kirjeldab JDevilit sõnadega: "Armastus kõige vastu, mida iganes sa teed, senikaua, kui see kellelegi haiget ei tee". Ta kombineerib selliseid stiile nagu dubstep, jungle, drum and bass, four-on-the-floor ja metal.

 Isiklikku 
pisi|190x190px|Devon Davis
Tema muusikas peegeldub kogetud vägivald, vanemate lahutus, füüsiline piinamine kasuema, seksuaalne väärkohtlemine peretuttava poolt ja koolikiusamine. 

Abielust Renee Perezega aastatel 1998–2001 on tal poeg Nathan.Jonathan Davis and Renee Perez. WDW. Vaadatud 25.02.2020. 2004. aastal abiellus Davis pornostaar Devon Davisega, kellega sai kaks poega, Pirate ja Zeppelin. 2006. aastal lõi Davisel välja haruldane haigus – veritsushäire (ITP), mille tagajärjel oli ta mõnda aega voodiravil. Ravimeid haiguse kontrolli all hoidmiseks võtab Davis tänapäevani.

 Viited 

 Välislingid 

Kategooria:Ameerika muusikud
Kategooria:Sündinud 1971